CELEX: 22020D0896
Language: hr
Date: 2019-12-13 00:00:00
Title: Odluka br. 1/2020 Odbora Zajednice/Švicarske za unutarnji promet оd 19. lipnja 2020. o usklađivanju Odluke br. 2/2019 s datumima prenošenja direktiva (EU) 2016/797 i (EU) 2016/798 Europskog parlamenta i Vijeća, koji su pomaknuti zbog pandemije bolesti COVID-19 [2020/896]

30.6.2020   
               
               
                  HR
               
               
                  Službeni list Europske unije
               
               
                  L 206/65
               
            
         ODLUKA br. 1/2020 ODBORA ZAJEDNICE/ŠVICARSKE ZA UNUTARNJI PROMET
         оd 19. lipnja 2020.
         o usklađivanju Odluke br. 2/2019 s datumima prenošenja direktiva (EU) 2016/797 i (EU) 2016/798 Europskog parlamenta i Vijeća, koji su pomaknuti zbog pandemije bolesti COVID-19 [2020/896]
         ODBOR,
         uzimajući u obzir Sporazum između Europske zajednice i Švicarske Konfederacije o željezničkom i cestovnom prijevozu robe i putnika (1) (dalje u tekstu „Sporazum”), a posebno njegov članak 52. stavak 4.,
         budući da:
         Cilj je Odluke br. 2/2019 Zajedničkog odbora od 13. prosinca 2019. (2) održati neometan željeznički promet između Švicarske i Europske unije u skladu sa zahtjevima iz Direktive (EU) 2016/797 Europskog parlamenta i Vijeća (3) i Direktive (EU) 2016/798 Europskog parlamenta i Vijeća (4). Zbog izvanrednih okolnosti uslijed pandemije bolesti COVID-19 Europski parlament i Vijeće pomaknuli su rokove za prenošenje direktiva (EU) 2016/797 i (EU) 2016/798 donošenjem Direktive (EU) 2020/700 (5). Primjereno je uskladiti Odluku br. 2/2019 Zajedničkog odbora s rokovima za prenošenje kako su izmijenjeni tom direktivom,
         ODLUČIO JE:
         
            Članak 1.
            U članak 7. Odluke br. 2/2019 Odbora Zajednice/Švicarske za unutarnji promet od 13. prosinca 2019. umeće se novi stavak 2.a kako slijedi:
            
                        „2.a
                     
                     
                        Članak 2. stavak 1. i/ili članak 3. stavak 1. Odluke br. 1/2013 Zajedničkog odbora primjenjuju se do 31. listopada 2020. za države članice koje su Agenciju i Komisiju obavijestile u skladu s člankom 57. stavkom 2.a Direktive (EU) 2016/797 ili člankom 33. stavkom 2.a Direktive (EU) 2016/798.”
                     
                  
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bernu 19. lipnja 2020.
            
               
                  Za Švicarsku Konfederaciju
               
               
                  Predsjednik
               
               Peter FÜGLISTALER
            
            
               
                  Za Europsku uniju
               
               
                  Voditeljica Delegacije Europske unije
               
               Elisabeth WERNER
            
         
         
            (1)  SL L 114, 30.4.2002., str. 91.
         
         
            (2)  SL L 13, 17.1.2020., str. 43.
         
         
            (3)  Direktiva (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji (SL L 138, 26.5.2016., str. 44.).
         
            (4)  Direktiva (EU) 2016/798 Europskog parlamenta i Vijeća od 11. svibnja 2016. o sigurnosti željeznica (SL L 138, 26.5.2016., str. 102.).
         
            (5)  Direktiva (EU) 2020/700 Europskog parlamenta i Vijeća od 25. svibnja 2020. o izmjeni direktiva (EU) 2016/797 i (EU) 2016/798 u pogledu produljenja razdoblja za njihovo prenošenje (SL L 165, 27.5.2020., str. 27.).